
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη υποχρεωτικής της απόφασης διαιτησίας 
21/2002 που αφορά τους όρους αμοιβής και εργα¬ 
σίας των με σχέση εργασίας ιδιωτικού δικαίου απα¬ 
σχολούμενων στις Δημόσιες Υπηρεσίες τα ΝΠΔΔ 
και τους ΟΤΑ όλης της χώρας ηλεκτροτεχνιτών, 
ραδιοτεχνιτών και ραδιοηλεκτρολόγων που είναι 
κάτοχοι των σχετικών αδειών εργασίας όλων των 


κατηγοριών και ειδικοτήτων. 1 

Κήρυξη υποχρεωτικής της από 4 Ιουλίου 2002 Σ.Σ.Ε. 
των επιστημόνων Χημικών Βιομηχανίας ολόκληρης 
της χώρας 2002-2003 . 2 


Κήρυξη υποχρεωτικής της από 27 Ιουλίου 2002 Σ.Σ.Ε. 
για τους όρους αμοιβής και εργασίας των 
εργατ/τών κατασκευής ελαστικών αυτοκινήτων και 
λοιπών συναφών κατασκευών εξ ελαστικού ολό¬ 


κληρης της χώρας. 3 

Καθορισμός ύψους επιδόματος οίκοι ενδιαίτησης του 
οίκου Ναύτου. 4 

Καθορισμός ύψους μηνιαίου εξωιδρυματικού επιδό¬ 
ματος έτους 2002 για τους ασφαλισμένους Οίκου 
Ναύτου που πάσχουν από Τετραπληγία - Παραπλη¬ 
γία. 5 

Κύρωση υποχρεωτικού αναδασμού αγρ/τος «Αμβρο¬ 
σία» Ν. Ροδόπης έτους 1998. 6 

Σύσταση και λειτουργία Εκκλησιαστικού Ιδρύματος 
με την επωνυμία «ΙΩΑΚΕΙΜΕΙΟ ΕΚΚΛΗΣΙΑΣΤΙΚΟ 
ΓΗΡΟΚΟΜΕΙΟ ΤΗΣ ΙΕΡΑΣ ΜΗΤΡΟΠΟΛΕΩΣ ΑΛΕ- 
ΞΑΝΔΡΟΥΠΟΛΕΩΣ». 7 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Π2α/Γ.Π./78968/ 
3.10.2002 κοινή απόφαση των Υφυπουργών Οικο¬ 


νομικών και Υγείας Πρόνοιας. 8 

Διόρθωση σφάλματος στην ΥΠΠΟ/ΔΙΟΙΚ/Α/ 
24088/25.4.2002 απόφαση του Υπουργού Πολιτι¬ 
σμού . 9 

Διόρθωση σφάλματος στην 125/6.8.2002 απόφαση 


του Γενικού Γραμματέα Περιφέρειας Θεσσαλίας. 10 


ΑΠΟΦΑΣΕΙ Σ 

Αριθ. 12922 (1) 

Κήρυξη υποχρεωτικής της απόφασης διαιτησίας 21/ 
2002 που αφορά τους όρους αμοιβής και εργασίας 
των με σχέση εργασίας ιδιωτικού δικαίου απασχολου- 
μένων στις Δημόσιες Υπηρεσίες τα ΝΠΔΔ και τους 
ΟΤΑ όλης της χώρας ηλεκτροτεχνιτών, ραδιοτεχνι- 
τών και ραδιοηλεκτρολόγων που είναι κάτοχοι των 
σχετικών αδειών εργασίας όλων των κατηγοριών και 
ειδικοτήτων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τιςδιατάξειςτηςπαρ.2τουάρθρου ΙΙτουΝ. 1876/90 
(ΦΕΚ27/Α/90). 

2. Τις διατάξειςτηςπαρ. 3του άρθρου 22του Ν. 2362/65 
(ΦΕΚ247/Α/95). 

3. Τις διατάξεις του άρθρου 40 του Ν. 849/78 (ΦΕΚ 
232/Α/78). 

4. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του την 2.8.2002. 

5. Το γεγονός ότι συντρέχουν οι αριθμητικές προϋπο¬ 
θέσεις για την κήρυξη υποχρεωτικής της πιο πάνω Δ.Α. 
δηλαδή ότι οι δεσμευόμενοι εργοδότες απασχολούν το 
51%των εργαζομένων του επαγγέλματος. 

6. Την αριθ. 1100383/1330/Α0006/31-12-2001 απόφα¬ 
ση, του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού - Οικονομικών στους 
Υφυπουργούς Οικονομικών» (ΦΕΚ 1485/Β/31-10-2001). 

7. Την αριθ. 80088/31-10-2001 απόφαση του Πρωθυ¬ 
πουργού και Υπουργού Εργασίας και Κοινωνικών Ασφα¬ 
λίσεων «Ανάθεση αρμοδιοτήτων στους Υφυπουργούς 
Εργασίας και Κοινωνικών Ασφαλίσεων (ΦΕΚ 1485/Β/31- 
10 - 2001 ). 

8. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Κρατικού Προϋπο¬ 
λογισμού, το ύψος της οποίας δεν μπορεί να καθοριστεί 
και θα αντιμετωπισθεί από τις προβλεπόμενες πιστώσεις 
που καλύπτουν την εισοδηματική πολιτική για τον Δημό¬ 
σιο Τομέα, αποφασίζουμε: 

1) Κηρύσσουμε υποχρεωτική την απόφαση διαιτησίας 
21/2002 που αφορά τους όρους αμοιβής και εργασίας 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


των με σχέση εργασίας ιδιωτικού δικαίου απασχολούμε¬ 
νων στις Δημόσιες Υπηρεσίες τα ΝΠΔΔ και τους ΟΤΑ 
όλης της χώρας ηλεκτροτεχνιτών, ραδιοτεχνιτών και ρα¬ 
διοηλεκτρολόγων, που είναι κάτοχοι των σχετικών αδειών 
εργασίας όλων των κατηγοριών και ειδικοτήτων. 

2) Η ισχύς της απόφασης αυτής αρχίζει από 18.7.2002. 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Οκτωβρίου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Γ. ΦΛΩΡΙΔΗΣ ΕΛΕΥΘ. ΤΖΙΟΛΑΣ 

- ♦ - 

Αριθ.οικ. 12912 (2) 

Κήρυξη υποχρεωτικής της από 4 Ιουλίου 2002 Σ.Σ.Ε. των 
επιστημόνων Χημικών Βιομηχανίας ολόκληρης της 
χώρας 2002-2003. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ.2 του άρθρου 11 του Ν. 
1876/90. 

2. Την αριθ.80088/31.10.2001 απόφαση ανάθεσης αρ¬ 
μοδιοτήτων στον Υφυπουργό Εργασίας και Κοινωνικών 
Ασφαλίσεων (Φ.Ε.Κ. 1485/Β/31-10-2001). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 10ης Οκτωβρίου 
2002 . 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε., δηλαδή ότι οι δεσμευ¬ 
όμενοι εργοδότες απασχολούν το 51 % των εργαζομένων 
του επαγγέλματος στον κλάδο, αποφασίζουμε: 

1. Κηρύσσουμε υποχρεωτική την από 4 Ιουλίου 2002 
Σ.Σ.Ε. των επιστημόνων Χημικών Βιομηχανίας ολόκληρης 
της χώρας 2002 - 2003 για όλους του εργοδότες και ερ¬ 
γαζόμενους του επαγγέλματος στον κλάδο που αφορά 
αυτή. 

2. Η ισχύς της απόφασης αυτής αρχίζει από 15.7.2002. 

3. Από τις διατάξεις της απόφασης αυτής δενπροκαλεί- 
ται δαπάνη σε βάρος του Κρατικού Προϋπολογισμού. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Οκτωβρίου 2002 

Ο ΥΦΥΠΟΥΡΓΟΣ 

Ε Λ. ΤΖΙΟΛΑΣ 
-♦- 

Αριθ.οικ. 12913 (3) 

Κήρυξη υποχρεωτικής της από 27 Ιουλίου 2002 Σ.Σ.Ε. για 
τους όρους αμοιβής και εργασίας των εργατ/τών κα¬ 
τασκευής ελαστικών αυτοκινήτων και λοιπών συνα¬ 
φών κατασκευών εξ ελαστικού ολόκληρης της χώρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 


2. Την αριθ. 80088/31.10.2001 απόφαση ανάθεσης αρ¬ 
μοδιοτήτων στον Υφυπουργό Εργασίας και Κοινωνικών 
Ασφαλίσεων (Φ.Ε.Κ. 1485/Β/31 -10-2001). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή τούτης 10ης Οκτωβρίου 
2002 . 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ. Σ. Ε.. δηλαδή ότι οι δε¬ 
σμευόμενοι εργοδότες απασχολούν το 51 % των εργαζο¬ 
μένων του κλάδου, αποφασίζουμε: 

1. Κηρύσσουμε υποχρεωτική την από 27 Ιουλίου 2002 
Σ.Σ.Ε. για τους όρους αμοιβής και εργασίας των εργατο- 
τεχνιτών κατασκευής ελαστικών αυτοκινήτων και λοιπών 
συναφών κατασκευών εξ ελαστικού ολόκληρης της χώ¬ 
ρας για όλους του εργοδότες και εργαζόμενους του κλά¬ 
δου που αφορά αυτή. 

2. Η ισχύς της απόφασης αυτής αρχίζει από 3.7.2002. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

4. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 17 Οκτωβρίου 2002 

Ο ΥΦΥΠΟΥΡΓΟΣ 

ΕΛ. ΤΖΙΟΛΑΣ 
-♦- 

Αριθ. 5421.5/22/02 (4) 

Καθορισμός ύψους επιδόματος οίκοι ενδιαίτησης 
του οίκου Ναύτου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη ’ 

α) Τις διατάξεις του άρθρου 15 του ΠΔ 894/81 «Περί της 
παρεχόμενης εις τους ησφαλισμένουςτου Οίκου Ναύτου 
Προστασίας» (Α’ 226) όπως τροποποιήθηκε και συμπλη¬ 
ρώθηκε από τις διατάξεις του άρθρου 3 του ΠΔ 296/85 
(ΑΊ09). 

β) Τις διατάξεις του εδαφίου (α) της παρ. 3 του άρθρου 
22 του Ν. 2362/95 «Περί Δημοσίου Λογιστικού, ελέγχου 
των δαπανών του Κράτους κλπ» και άλλες διατάξεις (Α' 
247). 

γ) Τις διατάξεις του άρθρου 4 του Π.Δ 79/90 «Τροπο¬ 
ποίηση διατάξεων των Π.Δ. 284/1998 «Οργανισμός 
Υπουργείου Οικονομικών (Α' 128) και 551/1988 «Οργανι¬ 
σμός Νομαρχιών (Οργάνωση Οικονομικών Υπηρεσιών) 
(Α' 259) (Α' 37). 

δ) Τις διατάξεις του Π.Δ 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α’57). 

ε) Τις διατάξεις του άρθρου 29 Α του Ν. 1558/85 «Κυ¬ 
βέρνηση και Κυβερνητικά Όργανα» (Α’ 137), το οποίο 
προστέθηκε με το άρθρο 27 του Ν. 2081/92 (Α 154), όπως 
αντικαταστάθηκε από το άρθρο 1 παρ. 2α του Ν. 2469/97 
(Α’38). 

στ) Την 1100383/1330/Α0006/31.10.2001 Κοινή Απόφα¬ 
ση του Πρωθυπουργού και του Υπουργού Οικονομικών 
«Καθορισμός αρμοδιοτήτων των Υφυπουργών Οικονομι¬ 
κών» (Β' 1485). 

ζ)Την απόφαση 4642/22/24.7.2002 (θέμα 3ο) συνεδρία¬ 
σης του Διοικητικού Συμβουλίου του Οίκου Ναύτου. 

η) Το γεγονός ότι με την απόφαση αυτή προκαλείται 
δαπάνη σε βάρος του προϋπολογισμού του Ο.Ν. οικονο¬ 
μικού έτους 2002, συνολικού ποσού περίπου 92.974,20 
ΕΥΡΩ που θα καλυφθεί από τις εγγεγραμμένες πιστώσεις 
στον ΚΑΕ 0681, αποφασίζουμε: 

1. Καθορίζουμε το ύψος του επιδόματος οίκοι ενδιαίτη¬ 
σης που παρέχει ο Οίκος Ναύτου στους ασφαλισμένους 
του, στο ποσό των 140,87 ΕΥΡΩ ανά μήνα. 

2. Η παρούσα ισχύει από την ημερομηνία δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 9 Οκτωβρίου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

Γ. ΦΛΩΡΙΔΗΣ Γ. ΑΝΩΜΕΡΙΤΗΣ 

-♦- 

Αριθ. 5421.5/21/02 (5) 

Καθορισμός ύψους μηνιαίου εξωιδρυματικού επιδόατος 
έτους 2002 για τους ασφαλισμένους Οίκου Ναύτου 
που πάσχουν από Τετραπληγία - Παραπληγία. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις της παρ. 9 του άρθρου 15 του ΠΔ 894/81 
«Περί της παρεχομένης εις τους ησφαλισμένους του Οί¬ 
κου Ναύτου Προστασίας» (Α’ 226) όπως αντικαταστάθη- 
κε με το άρθρο 13 του ΠΔ 296/85 (Α’ 109). 

β. Τις διατάξεις του άρθρου 42 του Ν. 1140/81 «Περί 
τροποποιήσεως και συμπληρώσεως του Ν. 4169/61 «Πε¬ 
ρί Γεωργικών Κοινωνικών Ασφαλίσεων» και άλλων τινών 
διατάξεων» (Α’ 68) 

γ. Τις διατάξεις του εδαφίου (α) της παρ. 3 του άρθρου 
22 του Ν. 2362/95 «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις (Α' 247). 

δ. Τις διατάξειςτου άρθρου 4του ΠΔ79/90 «Τροποποί¬ 
ηση διατάξεων των Π.Δ. 284/1988 «Οργανισμός Υπουρ¬ 
γείου Οικονομικών» (Α' 128) και 551/1988 «Οργανισμός 
Νομαρχιών (Οργφάνωση Οικονομικών Υπηρεσιών)» (Α' 
259)» (Α' 37)». 

ε. Τις διατάξεις του Π.Δ 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α’57). 

στ. Τις διατάξεις του άρθρου 29 Α του Ν. 1558/85 «Κυ¬ 
βέρνηση και Κυβερνητικά Όργανα» (Α 137), το οποίο 
προστέθηκε με το άρθρο 27 του Ν. 2081 /92 (Α’ 154), όπως 
αντικαταστάθηκε από το άρθρο 1 παρ. 2 α του Ν. 2469/97 
(Α’ 38). 

ζ. Την 1100383/1330/Α0006/31-10-01 Κοινή Απόφαση 
του Πρωθυπουργού και του Υπουργού Οικονομικών «Κα¬ 
θορισμός αρμοδιοτήτων των Υφυπουργών Οικονομικών» 
(Β' 1485). 

η. Την απόφαση της αριθμ. 4642/22/24-07-02 (θέμα 2ο) 
συνεδρίασης του Διοικητικού Συμβουλίου του Οίκου 
Ναύτου. 

θ Το γεγονός ότι με την απόφαση αυτή προκαλείται δα¬ 


πάνη 3.103.650,00 ΕΥΡΩ, σε βάρος του προϋπολογισμού 
εξόδων του Ο.Ν. έτους 2002 (ΚΑΕ 0681), στον οποίο 
έχουν εγγράφει οι σχετικές πιστώσεις, αποφασίζουμε: 

1. Καθορίζουμε για το έτος 2002, το ύψος του μηνιαίου 
εξωιδρυματικού επιδόματος, που καταβάλλει ο Οίκος 
Ναύτου στους ασφαλισμένους του που πάσχουν από τε- 
τραπληγία-παραπληγία, στο ποσό των 439,20 ΕΥΡΩ για 
το πρώτο εξάμηνο, αναπροσαρμοζόμενο στο ποσό των 
447,00 ΕΥΡΩ για το δεύτερο εξάμηνο. 

2. Το ανωτέρω επίδομα είναι ίσο με το 20πλάσιο του 
ημερομισθίου του ανειδίκευτου εργάτη όπως έχει καθο- 
ρισθεί από την Εθνική Συλλογική Σύμβαση Εργασίας και 
ισχύει για το έτος 2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 9 Οκτωβρίου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

Γ. ΦΛΩΡΙΔΗΣ Γ. ΑΝΩΜΕΡΙΤΗΣ 

-♦- 

Αριθ. 12756 (6) 

Κύρωση υποχρεωτικού αναδασμού αγρ/τος «Αμβροσία» 
Ν. Ροδόπης έτους 1998. 

Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη: 

1. Τις διατάξειςτου Ν. 674/77 άρθρο 15 παρ. 1 

2. Τη σχετική εισήγηση της Δ/νσης Αγροτικής Ανάπτυ¬ 
ξης - Τμήμα Διαχ/σης Αγρ/κής Γης, αποφασίζουμε: 

Κυρώνουμε το νέο κτηματικό καθεστώς που διαμορφώ¬ 
θηκε με τον αναδασμό κατά το έτος 1998 στην κτηματική 
περιοχή «Αμβροσία» Ν. Ροδόπης όπως αυτό απεικονίζε¬ 
ται στους συνταχθέντες από την Επιτροπή Αναδασμού 
Κτηματολογικούς πίνακες και διαγράμματα της περιοχής 
αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 4 Σεπτεμβρίου 2002 
Ο Νομάρχης 

ΣΤΕΡΓΙΟΣ ΣΤΑΥΡΟΠΟΥΛΟΣ 

-♦- 

Αριθ. 3203/1674 (7) 

Σύσταση και λειτουργία Εκκλησιαστικού Ιδρύματος με 

την επωνυμία «ΙΩΑΚΕΙΜΕΙΟ ΕΚΚΛΗΣΙΑΣΤΙΚΟ ΓΗΡΟ¬ 
ΚΟΜΕΙΟ ΤΗΣ ΙΕΡΑΣ ΜΗΤΡΟΠΟΛΕΩΣ ΑΛΕΞΑΝΔΡΟΥ- 

ΠΟΛΕΩΣ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ, 

Λαβούσα υπόψη: 

1. Την εντολή του Θεού Ιδρυτή της Εκκλησίας μας και 
Σωτήρος Ιησού Χριστού για την άσκηση της χριστιανικής 
αγάπης και φιλανθρωπίας. 

2. Τις υποχρεώσειςπροςτοπλήρωματης Ιεράς Μητρο- 
πόλεως Αλεξανδρουπόλεως υπό της ομωνύμου τοπικής 
Εκκλησίας, και ειδικώτερα προς τους δοκιμαζομένους 
από το γήρας, τις ασθένειες και την οικονομική ανέχεια 
αδελφούς μας. 

3. Τις υφιστάμενες κοινωνικές και ποιμαντικές ανάγκες 
της Ιεράς Μητροπόλεως Αλεξανδρουπόλεως. 

4. Τις διατάξεις των άρθρων 1 4,29 2 και 59 2 του Νόμου 
590/1977 «Περί του Καταστατικού Χάρτου της Εκκλησίας 
της Ελλάδος». 

5. Την υπ’ αριθμ. 4/19-06-2002 Πρόταση του Σεβασμιω- 
τάτου Μητροπολίτου Αλεξανδρουπόλεως κ. Ανθίμου, ως 
ενεκρίθη υπό του Μητροπολιτικού Συμβουλίου της οικεί¬ 
ας Ιεράς Μητροπόλεως. 

6. Την απο 7.8.2002 Γνωμάτευση της Νομικής Υπηρε¬ 
σίας της Εκκλησίας της Ελλάδος. 

7. Την από 28.8.2002 Απόφαση Αυτής, αποφασίζει: 

Συνιστά στην Ιερά Μητρόπολη Αλεξανδρουπόλεως Εκ¬ 
κλησιαστικό Ίδρυμα υπάτην επωνυμία «ΙΩΑΚΕΙΜΕΙΟ ΕΚ¬ 
ΚΛΗΣΙΑΣΤΙΚΟ ΓΗΡΟΚΟΜΕΙΟ ΤΗΣ ΙΕΡΑΣ ΜΗΤΡΟΠΟΛΕ- 
ΩΣ ΑΛΕΞΑΝΔΡΟΥΠΟΛΕΩΣ», ως διάδοχο Ίδρυμα του δια- 
λυθέντος κατά νόμο Ιωακειμείου Γηροκομείου 
Αλεξανδρουπόλεως, το οποίο θα λειτουργεί με την μορ¬ 
φή Νομικού Προσώπου Ιδιωτικού Δικαίου και θα εδρεύει 
στην Αλεξανδρούπολη. Η οργάνωση, διοίκηση, διαχείρι¬ 
ση και λειτουργία του Ιδρύματος τούτου θα διέπεται από 
τις διατάξεις του επομένου Κανονισμού. 

ΚΑΝΟΝΙΣΜΟΣ ΛΕΙΤΟΥΡΓΙΑΣ 

του Εκκλησιαστικού Ιδρύματος της Ιεράς Μητροπόλεως 
Αλεξανδρουπόλεως υπό την επωνυμία «ΙΩΑΚΕΙΜΕΙΟ 
ΕΚΚΛΗΣΙΑΣΤΙΚΟ ΓΗΡΟΚΟΜΕΙΟ ΤΗΣ ΙΕΡΑΣ ΜΗΤΡΟ- 
ΠΟΛΕΩΣ ΑΛΕΞΑΝΔΡΟΥΠΟΛΕΩΣ - ΜΟΝΑΔΑ ΦΡΟΝΤΙ¬ 
ΔΑΣ ΗΛΙΚΙΩΜΕΝΩΝ - Μ. Κ.». 

Άρθρον 1 

Σύσταση - Επωνυμία - Έδρα - Σφραγίδα 

Στην περιφέρεια της Ιεράς Μητροπόλεως Αλεξανδρου¬ 
πόλεως και υπό την εποπτεία και ευθύνη αυτής συνιστά- 
ται Εκκλησιαστικό Ίδρυμα, που θα λειτουργεί ως Νομικό 
Πρόσωπο Ιδιωτικού Δικαίου (Ν.Π.Ι.Δ.) μη κερδοσκοπικού 
χαρακτήρα, με την επωνυμία «ΙΩΑΚΕΙΜΕΙΟ ΕΚ¬ 
ΚΛΗΣΙΑΣΤΙΚΟ ΓΗΡΟΚΟΜΕΙΟ ΤΗΣ ΙΕΡΑΣ ΜΗΤΡΟΠΟΛΕ- 
ΩΣ ΑΛΕΞΑΝΔΡΟΥΠΟΛΕΩΣ - ΜΟΝΑΔΑ ΦΡΟΝΤΙΔΑΣ ΗΛΙ¬ 
ΚΙΩΜΕΝΩΝ - Μ. Κ.», και θα διέπεται από τις διατάξεις του 
παρόντος Κανονισμού. Έδρατου Ιδρύματος τούτου είναι 
η πόλη της Αλεξανδρουπόλεως. Το Ίδρυμα θα στεγάζεται 
στο κτιριακό συγκρότημα δυναμικότητας εκατό (100) κλι¬ 
νών, που πρόκειται να ανεγερθεί σε ακίνητο 15.000 τ. μ., 
ιδιοκτησίας της Ιεράς Μητροπόλεως, εντός της περιοχής 
Αλεξανδρουπόλεως πλησίον του Σταυριδείου Ιδρύματος 
Χρονίως Πασχόντων «Ο Αγιος Κυπριανός». Το Ίδρυμα 
έχει δική του σφραγίδα με δύο επάλληλους κύκλους, η 
οποία φέρει στο κέντρο της παράσταση του Αγίου Νικο¬ 
λάου, πολιούχου της Αλεξανδρουπόλεως. Στον μεν εξω¬ 
τερικό κύκλο αναγράφονται οι λέξεις «ΙΕΡΑ ΜΗΤΡΟΠΟ- 
ΛΙΣ ΑΛΕΞΑΝΔΡΟΥΠΟΛΕΩΣ», στον δε εσωτερικό οι λέξεις 
« ΙΩΑΚΕΙΜΕΙΟ ΕΚΚΛΗΣΙΑΣΤΙΚΟ ΓΗΡΟΚΟΜΕΙΟ - ΜΟΝΑ¬ 
ΔΑ ΦΡΟΝΤΙΔΑΣ ΗΛΙΚΙΩΜΕΝΩΝ - Μ. Κ.». 

Άρθρο 2 
Σκοπός 

1. Σκοπός του Ιδρύματος είναι η παροχή και εξασφάλι¬ 
ση, χωρίς επιδίωξη επιχειρηματικού κέρδους, σε κατάλ¬ 
ληλους και ειδικά εξοπλισμένους χώρους του, διαμονής, 
διατροφής, ιατροφαρμακευτικής και κάθε εν γένει περί¬ 
θαλψης, πνευματικής και ψυχολογικής υποστήριξης και 


συμπαράστασης, ψυχαγωγίας, απασχόλησης, προστα¬ 
σίας, φροντίδας, στοργής, θαλπωρής, ανακούφισης και 
αγάπης σε υπερήλικα άτομα με συμπληρωμένο το 55ο 
έτος της ηλικίας τους (αυτοεξυπηρετούμενα ή μη), άν- 
δρες και γυναίκες, αποδεδειγμένα άπορα, αλλά και εύπο¬ 
ρα, αποδεδειγμένα ανασφάλιστα, αλλά και σφαλισμένα, 
που κατοικούν εντός της περιφέρειας της Ιεράς Μητρο¬ 
πόλεως Αλεξανδρουπόλεως, αλλά και στην περιοχή της 
Θράκης γενικώτερα. Τα αποδεδειγμένα άπορα ή ανα¬ 
σφάλιστα άτομα περιθάλπονται δωρεάν, απαλλασσόμε¬ 
να από την υποχρέωση καταβολής τροφείων. Τα υπόλοι¬ 
πα υπερήλικα άτομα καταβάλλουν στο Ίδρυμα ποσό τρο¬ 
φείων κατά μήνα, το ύψος του οποίου προσδιορίζεται, 
προς αναλογική κάλυψη των εξόδων λειτουργίας του 
Ιδρύματος και μόνο, σύμφωνα με τη διάταξη των εδαφίων 
α και β της παραγράφου 1 του άρθρου 1 της Υ.Α.Π4/οικ 
4690 (Υγείας) της 30-8/11-9-96. 

2. Ειδικώτερα το Ίδρυμα λειτουργεί ως Μονάδα Φρο¬ 
ντίδας Ηλικιωμένων μη κερδοσκοπικού χαρακτήρα ( 
Μ.Φ.Η.-Μ.Κ.) και εξασφαλίζει υποχρεωτικά στους περι- 
θαλπομένους τα ακόλουθα: 

- Υγιεινή διαμονή προσαρμοσμένη στις ανάγκες κάθε 
κατηγορίας περιθαλπομένων, καθώς και ασφαλή και άνε¬ 
τη διαβίωσή τους. 

- Υγιεινή και επαρκή διατροφή ανάλογη με την κατά¬ 
σταση της υγείας του κάθε περιθαλπομένου με ελάχιστο 
ημερήσιο όριο τις 1600 θερμίδες τροφής με την σωστή 
ποιοτική σύνθεση. 

-Συνεχή φροντίδα για την ατομική καθαριότητα των πε- 
ριθαλπομένων καθώς και την καθαριότητα των χώρων της 
Μονάδας. 

- Τακτική ιατρική παρακολούθηση καθώς και έγκαιρη 
και κατάλληλη για κάθε περιθαλπόμενο ιατροφαρμακευ¬ 
τική βοήθεια και πρόσκαιρη νοσηλεία. 

- Η νοσηλεία θα περιορίζεται στην έγκαιρη διάγνωση 
της ασθένειας και την μέριμνα για την έγκαιρη εισαγωγή 
στο ενδεδειγμένο νοσηλευτήριο. 

- Δυνατότητα αυτοεξυπηρέτησης και αυτοπροστασίας 
με την λήψη των κατάλληλων μέτρων διευκόλυνσης των 
περιθαλπομένων (χειρολαβές, χειρολισθήρες, απλά και 
ειδικά μπαστούνια, περιπατητήρες κ.λ.π.). 

- Προσφορά και διευκόλυνση απασχόλησης, ψυχαγω¬ 
γία, ψυχολογική βοήθεια, ανάλογα με την ηλικία, κατά¬ 
σταση και περίπτωση του περιθαλπομένου. 

- Φυσικοθεραπεία με την εφαρμογή απλών φυσιοθε¬ 
ραπευτικών ή κινησιοθεραπευτικών μεθόδων ή μέριμνα 
για την περαιτέρω ειδική θεραπεία σε φυσικοθεραπευτή- 
ρια, με σκοπό την βελτίωση των δυνατοτήτων αυτοεξυ¬ 
πηρέτησής τους, εφόσον αυτή κρίνεται επιστημονικώς 
εφικτή. 

-Δυνατότητα άσκησης των θρησκευτικών τους καθηκό¬ 
ντων και συμμετοχή, εφόσον το επιτρέπει η κατάστασή 
τους, σε πολιτιστικές και καλλιτεχνικές εκδηλώσεις. 

- Τον οφειλόμενο στην ανθρώπινη αξία σεβασμό και εν¬ 
διαφέρον, ανεξαρτήτως της σωματικής ή πνευματικής 
κατάστασης του περιθαλπομένου. 

3. Το Ίδρυμα συνεργάζεται με το αδελφό Σταυρίδειο 
Ίδρυμα Χρονίως Πασχόντων « Ο Άγιος Κυπριανός» της Ιε¬ 
ράς Μητροπόλεως Αλεξανδρουπόλεως και δύναται να 
παραδίδει εις αυτό για νοσηλεία, με την τήρηση των προ¬ 
ϋποθέσεων της κειμένης νομοθεσίας, τους κατάκοιτους 
υπερήλικες, με την συγκατάθεση των ιδίων ή των οικείων 
τους, εξασφαλιζομένωντων ποσών τροφείων κατά μήνα, 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


18333 


στις περιπτώσεις που η καταβολή αυτή προβλέπεται, 
υπέρ αυτού. 

4. Το Ίδρυμα οφείλει να επιτρέπει στον - στην Κοινωνικό 
- Κοινωνική Σύμβουλο, που ορίζεται σε αυτό σύμφωνα με 
τη διατάξη της παραγράφου 4 του άρθρου 1 του Ν. 2345/ 
95, την ελεύθερη πρόσβαση σε όλους τους χώρους του 
και να εξασφαλίζει σε αυτόν - αυτήν την ακώλυτη άσκηση 
των καθηκόντων επίβλεψης και συνεχούς παρακολούθη¬ 
σης των υπηρεσιών που παρέχονται ως προς την ποιότη¬ 
τα και την επάρκεια αυτών. Επίσης, ως Μονάδα Φροντί¬ 
δας Ηλικιωμένων μη κερδοσκοπικού χαρακτήρα, υπόκει- 
ται, ως προς την πιστή εφαρμογή των σχετικών κειμένων 
διατάξεων, στην εποπεία της κατά τόπον αρμόδιας Νο¬ 
μαρχιακής Αυτοδιοίκησης. 

Άρθρο 3 

Διοίκηση- Διοικητικό Συμβούλιο 

1. Το Ίδρυμα διοικείται από επταμελές Διοικητικό Συμ¬ 
βούλιο που απαρτίζεται από: α) τον εκάστοτε Μητροπολί¬ 
τη Άλεξανδρουπόλεως, ως Πρόεδρο, με νόμιμο αναπλη¬ 
ρωτή του, σε περίπτωση απουσίας ή κωλύματος του, τον 
εκάστοτε Πρωτοσύγκελλο ή τον εκάστοτε Γενικό Αρχιε¬ 
ρατικό Επίτροπο της Ιεράς Μητροπόλεως Αλεξανδρου- 
πόλεως, β) τον εκάστοτε Δήμαρχο Αλεξανδρουπόλεως ή 
τον νόμιμο αναπληρωτή του, γ) πέντε άτομα, άνδρες ή γυ¬ 
ναίκες, που κατοικούν εντός της περιφέρειας της Ιεράς 
Μητροπόλεως Αλεξανδρουπόλεως ή κατάγονται από αυ¬ 
τήν και διακρίνονται για την ευσέβεια, το ήθος, την πνευ¬ 
ματική κατάρτιση, την ωριμότητα καιτο ενδιαφέρον τους 
για την ζωή και το έργο της Εκκλησίας. 

2. Τα ως άνω έξι μέλη του Δ.Σ. διορίζονται μαζί μετά δύο 
αναπληρωματικά μέλη για μια τριετία από τον Σεβασμιώ- 
τατο Μητροπολίτη Αλεξανδρουπόλεως. Το αξίωμά τους 
είναι τιμητικό και άμισθο, οι δε χρηματίσαντες μέλη του 
Δ.Σ. όχι πέραν των τριών συνεχών περιόδων δύνανται να 
επαναδιορισθούν. 

3. Μέλη του Δ. Σ. που παραιτούνται ή δεν ανταποκρίνο- 
νται στα καθήκοντά τους ή δεν συμμετέχουν αδικαιολό¬ 
γητα σε περισσότερες από τέσσερις συνεχείς συνεδριά¬ 
σεις ή προβαίνουν σε ενέργειες που έρχονται σε αντίθε¬ 
ση με τον σκοπό του Ιδρύματος, παύονται και 
αντικαθίστανται με νέα μέλη από τον Σεβασμιώτατο Μη¬ 
τροπολίτη. 

4. Το Δ.Σ. του Ιδρύματος συγκροτείται σε σώμα κατά 
την πρώτη συνεδρίασή του. 

5. Το. Δ.Σ. συνέρχεται τακτικά κάθε δύο μήνες και εκτά¬ 
κτως όταν παρίσταται ανάγκη, ύστερα από πρόσκληση 
του Προέδρου, η οποία εμπεριέχει τα θέματα της ημερή¬ 
σιας διάταξης ή, σε περίπτωση απουσίας ή κωλύματος 
αυτού, του νομίμου αναπληρωτή του. 

6. Το Δ.Σ. βρίσκεται σε απαρτία όταν παρίσταται οπωσ¬ 
δήποτε ο Πρόεδρος ή σε περίπτωση απουσίας ή κωλύμα¬ 
τος αυτού, ο νόμιμος αναπληρωρής του και τρία από τα 
μέλη του, οι δε αποφάσεις αυτού λαμβάνονται κατά πλει- 
οψηφία των παρόντων μελών. Σε περίπτωση ισοψηφίας 
υπερισχύει η ψήφος του Προέδρου ή σε περίπτωση απου¬ 
σίας ή κωλύματος αυτού του νόμιμου αναπληρωτή του. 

7. Κατά τις συνεδριάσεις του Δ.Σ. τηρούνται πρακτικά 
στα οποία καταχωρούνται οι αποφάσεις που λαμβάνονται 
αλλά και οι απόψεις των μειοψηφούντων μελών. Τα πρα¬ 
κτικά δε αυτά υπογράφονται από όλα τα παρόντα μέλη. 

8. Στις συνεδριάσεις του Δ.Σ. μετέχει άνευ ψήφου και ο 
Διευθυντής του Ιδρύματος, που διορίζεται από το Δ.Σ. Ει- 
σηγείται δε τα θέματα της ημερήσιας διάταξης. 


Άρθρο 4 

Αρμοδιότητες Διοικητικού Συμβουλίου 

Το Διοικητικό Συμβούλιο του Ιδρύματος έχει τις ακό¬ 
λουθες αρμοδιότητες: α) αποφασίζει για κάθε θέμα που 
αφορά στην οργάνωση, διοίκηση, λειτουργία, διαχείριση 
και αξιοποίηση εν γένει των περιουσιακών στοιχείων και 
διάθεση των πόρων του Ιδρύματος καθώς και για κάθε 
ενέργεια που σχετίζεται με την εκπλήρωση του σκοπού 
αυτού, β) συνεργάζεται με το Μητροπολιτικό Συμβούλιο, 
καθώς και μετά Εκκλησιαστικά Συμβούλια των Ιερών Να¬ 
ών και τα Ηγουμενοσυμβούλια των Ιερών Μονών της πε¬ 
ριφέρειας της Ιεράς Μητροπόλεως Αλεξανδρουπόλεως 
και με το Διοικητικό Συμβούλιο του Σταυριδείου Ιδρύμα¬ 
τος Χρονίως Παχόντων « Ο Άγιος Κυπριανός», μετουςπο- 
λιτιστικούς, επιστημονικούς, φιλανθρωπικούς κ.ά. συλλό¬ 
γους, καθώς και με την Νομαρχιακή Αυτοδιοίκηση, την 
Τοπική Αυτοδιοίκηση, τους τοπικούς φορείς και εν γένει 
τις αρμόδιες κρατικές υπηρεσίες για την προαγωγή και 
επίτευξη των σκοπών του Ιδρύματος, γ) μεριμνά για την 
ορθή, ομαλή και απρόσκοπτη λειτουργία του Ιδρύματος, 
δ) καταρτίζει τον ετήσιο Προϋπολογισμό και Απολογισμό 
του Ιδρύματος,ε) καθορίζει και συνιστά για την κάλυψη 
των αναγκών του Ιδρύματος τις θέσεις του προσωπικού 
(διοικητικού, ιατρικού, νοσηλευτικού ειδικού και βοηθητι¬ 
κού) και αποφασίζει για την πρόσληψη και την παύση αυ¬ 
τού, για τα καθήκοντα, τις αρμοδιότητες και τις αποδοχές 
του, καθώς και για τα λοιπά συναφή ζητήματα σύμφωνα 
πάντα με τις διατάξεις της κειμένης νομοθεσίας, στ) απο¬ 
φασίζει επί των αιτήσεων εισαγωγής υπερηλίκων ατόμων 
στο Ίδρυμα, για τα σχετικά με την καταβολή ποσού τρο¬ 
φείων κατά μήνα στις περιπτώσεις που αυτό προβλέπεται 
και εν γένει για κάθε άλλο θέμα το οποίο δεν προβλέπεται 
στον παρόντα Κανονισμό. 

Άρθρο 5 

Αρμοδιότητες του Προέδρου 

Ο Πρόεδρος του Δ.Σ.α) έχει την εποπτεία οργάνωσης, 
διοίκησης, λειτουργίας, διαχείρισης και αξιοποίησης εν 
γένει των περιουσιακών στοιχείων και διάθεσης των πό- 
ρωντου Ιδρύματος και συντονίζει τα μέλη του Δ.Σ. για την 
υλοποίηση του σκοπού του Ιδρύματος, β) εκπροσωπείτο 
Ίδρυμα ενώπιον κάθε Διοικητικής, Δικαστικής και Εκκλη¬ 
σιαστικής Αρχής και οποιοσδήποτε άλλης Αρχής και σε 
όλες του τις σχέσεις με άλλα Ιδρύματα, Οργανισμούς, νο¬ 
μικά και φυσικά πρόσωπα, γ) λαμβάνει γνώση όλων των ει¬ 
σερχομένων και εξερχομένων εγγράφων του Ιδρύματος 
και υπογράφει όλη την αλληλογραφία, τα οικονομικής φύ¬ 
σης έγγραφα, τα συμβόλαια και τις συμβάσεις αυτού, δ) 
συγκαλεί το Δ.Σ. σε τακτικές και έκτακτες συνεδριάσεις, 
καταρτίζει την ημερήσια διάταξη αυτών και διευθύνει τις 
συζητήσεις. 

Άρθρο 6 

Προσωπικό του Ιδρύματος 

1. Το προσωπικό του Ιδρύματος διακρίνεται σε έμμισθο 
και εθελοντικό. Το έμμισθο προσωπικό προσλαμβάνεται, 
απασχολείται, αμείβεται και παύεται από το Δ.Σ.σύμφωνα 
με τις διατάξεις της κειμένης νομοθεσίας. Στο εθελοντικό 
προσωπικό συγκαταλέγονται όσοι με τη θέλησή τους και 
άνευ αμοιβής παρέχουν τις υπηρεσίες τους στο Ίδρυμα. 

2. Το προσωπικό, έμμισθο και εθελοντικό διακρίνεται 
περαιτέρω σε Διοικητικό, Ιατρικό, Νοσηλευτικό, Ειδικό 
και Βοηθητικό. Συνιστώνται δε για την κάλυψη των ανα- 

γκών του Ιδρύματος οι κατά κατηγορία ακόλουθες θέ¬ 
σεις, όπως λεπτομερώς περιγράφονται κατωτέρω: 

Α. Διοικητικό: 

I) Μία (1) θέση Διευθυντού, πτυχιούχου τουλάχιστον 
Ανωτέρας Κρατικής Σχολής, πρακτικής ή θεωρητικής κα¬ 
τεύθυνσης. Στην εν λόγω θέση δύναται να διορίζεται από 
το Δ. Σ. του Ιδρύματος ιερέας εφημέριος ή συνταξιούχος 
μετά άνω προσόντα, με επιμίσθιο κατά συμφωνία καιτριε- 
τή θητεία, η οποία ανανεώνεται κατά την κρίση του Δ.Σ. Ο 
Διευθυντής, μεταξύ άλλων έχει την κύρια ευθύνη και με¬ 
ριμνά, συνεργαζόμενος με τον Πρόεδρο του Ιδρύματος 
για την ορθή και απρόσκοπτη οργάνωση και λειτουργία 
του Ιδρύματος και για όλα τα σχετικά θέματα. 

II) Μία (1) θέση Επιμελητού, πτυχιούχου τουλάχιστον 
Ανωτέρας Κρατικής Σχολής, για άσκηση καθηκόντων 
Γραμματέως του Ιδρύματος. Ο Επιμελητής, μεταξύ άλ- 
λωντηρεί, με τις οδηγίεςτου Διευθυντού, το Βιβλίο Πρω¬ 
τοκόλλου εισερχομένων και εξερχομένων εγγράφων του 
Ιδρύματος, συντάσσει όλα τα έγγραφα και γενικώς διεκ- 
περαιώνει όλη την αλληλογραφία του Ιδρύματος περί της 
οποίας ενημερώνει τον Πρόεδρο και την οποία προωθεί 
σε αυτόν για υπογραφή. Επίσης τηρεί το Βιβλίο Πρακτι- 
κώντωνΣυνεδριάσεωντουΔ.Σ.του Ιδρύματος, φροντίζει 
για τη διασφάλιση των αρχείων του Ιδρύματος και την φύ¬ 
λαξη της σφραγίδας του και τηρεί και τα υπόλοιπα Γ ενικά 
Βιβλία και στοιχεία του Ιδρύματος. 

III) Μία (1) θέσηΔιαχειριστού-Λογιστού, αποφοίτου Λυ¬ 
κείου ή Ι.Ε.Κ. οικονομικής κατεύθυνσης, για άσκηση κα¬ 
θηκόντων Ταμία του Ιδρύματος. Ο Διαχειριστής - Λογι¬ 
στής μεταξύ άλλων και σύμφωνα με τις σχετικές οδηγίες, 
υποδείξεις και εντολές του Διευθυντού ο οποίος έχει την 
άμεση ευθύνη, α) φροντίζει για την εκτέλεση των αποφά¬ 
σεων του Δ.Σ. που αφορούν στη διαχείριση των περιου¬ 
σιακών στοιχείων και στη διάθεση των πόρωντου Ιδρύμα¬ 
τος, β) τηρεί και φυλάσσειτο Βιβλίο Ταμείου καθώς και τα 
τριπλότυπα Γραμμάτια Εισπράξεων και Εντάλματα Πλη¬ 
ρωμών, γ) εισπράττει με τριπλότυπα Γ ραμμάτια Εισπρά¬ 
ξεων, τα οποία συνυπογράφει με τον Πρόεδρο και το Δι¬ 
ευθυντή, κάθε έσοδο του Ιδρύματος και διενεργείτις πλη¬ 
ρωμές που αποφασίζει το Δ.Σ. δια τριπλοτύπων 
Ενταλμάτων πληρωμών, τα οποία επίσης συνυπογράφει, 
όπως άλλωστε και όλα τα οικονομικής φύσης έγγραφα, 
με τον Πρόεδρο και τον Διευθυντή, δ) ευθύνεται για την 
φύλαξη του περιεχομένου του Ταμείου του Ιδρύματος, 
των χρηματογράφων και κάθε φύσης αποδεικτικών εγ¬ 
γράφων, καταθέτει το χρηματικό πλεόνασμα από την οι¬ 
κονομική διαχείρηση του Ιδρύματος, το οποίο υπερβαίνει 
το ποσό περί του ύψους του οποίου αποφασίζει το Δ.Σ., 
για την κάλυψη των τρεχουσών και εκτάκτων αναγκών σε 
μία από τις Τράπεζες που λειτουργούν στην πόλη της Αλε- 
ξανδρουπόλεως (σε λογαριασμούς Ταμιευτηρίου) στο 
όνομα του Ιδρύματος και διενεργεί καταθέσεις και ανα¬ 
λήψεις χρημάτων, τις τελευταίες μόνο με εξουσιοδότηση 
του Προέδρου, ε) φροντίζει για την έγκαιρη σύνταξη εν 
σχεδίω και υποβολή στο Δ.Σ. του ετήσιου Προϋπολογι¬ 
σμού και Απολογισμού του Ιδρύματος στ) τηρεί και φυ¬ 
λάσσει και τα υπόλοιπα Διαχειριστικά Βιβλία και στοιχεία 
του Ιδρύματος, ζ) μεριμνά για την προμήθεια εξοπλισμού, 
τροφίμων κ. ά. του Ιδρύματος. 

Β. Ιατρικό: 

Μία (1) θέση Ιατρού, ο οποίος και είναι υπεύθυνος για 
θέματα υγειονομικής εν γένει φύσης με μερική απασχό¬ 
ληση ημερησίως. 


Γ. Νοσηλευτικό: 

I) Μία (1) θέση Προϊσταμένου -ης, κατά προτίμηση απο¬ 
φοίτου Σχολής τετραετούς φοίτησης Νοσηλευτών -τριών 
ή Επισκεπτών -τριών Υγείας, ή τριετούς φοίτησης με διε¬ 
τή τουλάχιστον νοσηλευτική πείρα. 

II) Τέσσερις (4) θέσεις Νοσηλευτών -τριών ή Βοηθών 
Νοσηλευτού -τρίας. 

III) Τέσσερις (4) θέσεις Βοηθών νοσηλευτικού προσωπι¬ 
κού. 

IV) Τρεις (3) θέσεις Βοηθών νοσηλευτικού προσωπικού 
για την κάλυψη του νυκτερινού ωραρίου εργασίας. 

Δ. Ειδικό: 

I) Δύο (2) θέσεις Φυσικοθεραπευτού, -τρίας. 

II) Δύο (2) θέσεις Κοινωνικού, -ής λειτουργού. 

III) Μία (1) θέση ψυχολόγου με μερική ημερήσια απα¬ 
σχόληση. 

IV) Μία (1) θέση εργοθεραπευτού,-τρίας με δίωρη ημε¬ 
ρήσια απασχόληση. 

Ε. Βοηθητικό: 

I) Μία (1) θέση Μάγειρα - Μαγείρισσας. 

II) Μία (1) θέση Βοηθού Μάγειρα, ο οποίος να καλύπτει 
το βραδυνό ωράριο εργασίας. 

III) Πέντε (5) θέσεις Καθαριστριών και Τραπεζοκόμων. 

ΐν)Δύο (2) θέσεις Πλυντριών. 

V) Μία (1) θέση τεχνίτου Ηλεκτρολόγου - Υδραυλικού 
ως συντηρητού, αποφοίτου Επαγγελματικού Εκπαιδευ¬ 
τηρίου. 

3. Η πλήρωση των άνω θέσεων, πλην αυτών που σύμ¬ 
φωνα με τις διατάξεις της κειμένης νομοθεσίας επιβάλλε¬ 
ται να πληρωθούν, θα γίνεται σύμφωνα με τις ανάγκες, 
αλλά και σε συνδυασμό με τις οικονομικές δυνατότητες 
του Ιδρύματος και κατά τα οριζόμενα για την πρόσληψη 
εργαζομένων ιδιωτικού δικαίου. 

Άρθρο 7 

Τηρούμενα Βιβλία και στοιχεία. 

1. Το Ίδρυμα τηρεί, με την μέριμνα του Επιμελητού, τα 
Γ ενικά αυτού βιβλία και στοιχεία, θεωρημένα για κάθε νό¬ 
μιμη χρήση από την Ιερά Μητρόπολη Αλεξανδρουπόλε- 
ως, ήτοι: α) το Βιβλίο Πρωτοκόλλου εισερχομένων και 
εξερχομένων εγγράφων, β) το Βιβλίο Πρακτικών των Συ¬ 
νεδριάσεων του Δ.Σ., γ) το Ημερολόγιο εισερχομένων και 
εξερχομένων περιθαλπομένων και μεταβολών περίθαλ¬ 
ψής τους, δ) τους Ατομικούς φακέλλους περιθαλπομέ- 
νωνπλήρως ενημερωμένους, οι οποίοι περιέχουν και καρ¬ 
τέλες φαρμακευτικής αγωγής και δίαιτας, όταν υπάρχει 
ειδικός λόγος. Οι φάκελοι αυτοί θα φυλάσσονται για μια 
πενταετία από την καθ’οιονδήποτε τρόπο αποχώρηση 
του περιθαλπομένου, ε) το Βιβλίο αποβιούντων, στ) το 
Μητρώο προσωπικού τηρούμενο κατά κατηγορία προσω¬ 
πικού (Διοικητικό, Ιατρικό, Νοσηλευτικό, Ειδικό και Βοη¬ 
θητικό), του οποίου η σχετική κατάσταση θεωρημένη ανά 
εξάμηνο από την αρμόδια Διεύθυνση του Υπουργείου Ερ¬ 
γασίας, θα αναρτάται στο γραφείο της Διεύθυνσης. 

2. Επίσης το Ίδρυμα, που έχει ιδία διαχείριση, τηρεί, με 
την μέριμνα του Διαχειριστού- Λογιστού, τα Διαχειριστικά 
αυτού βιβλία και στοιχεία, σύμφωνα με το σύστημα τηρη- 
σης των λογιστικών βιβλίωντων Εκκλησιαστικών Νομικών 
Προσώπων, θεωρημένα για κάθε νόμιμη χρήση από την 
Ιερά Μητρόπολη Αλεξανδρουπόλεως, ήτοι: α) το Βιβλίο 
Ταμείου, στο οποίο καταχωρούνται κατά χρονολογική 
σειρά και με λογιστική τάξη όλα τα έσοδα και έξοδα του 
Ιδρύματος, καθώς και τα αριθμημένα κατ’ αύξοντα αριθ- 

μό τριπλότυπα Γραμμάτια Εισπράξεων και Εντάλματα 
Πληρωμών, β) το Βιβλίο Κτηματολογίου, στο οποίο κατα¬ 
γράφεται όλη η ακίνητη περιουσία του Ιδρύματος, γ) το 
Βιβλίο Υλικού (οικοσκευής και εξοπλισμού),στο οποίο κα¬ 
ταγράφεται όλη η κινητή περιουσία αυτού, δ) το Βιβλίο 
Αποθήκης Τ ροφίμων. 

Άρθρο 8 

Πόροι του Ιδρύματος και διάθεσή τους 

1. Πόροι του Ιδρύματος είναι: α) οι εκάστοτε επιχορη¬ 
γήσεις της Ιεράς Μητροπόλεως Αλεξανδρουπόλεως κα¬ 
θώς και οι υπέρ αυτού εισφορές των Ιερών Ενοριακών και 
προσκυνηματικών Ναών και των Ιερών Μονών της περι¬ 
φέρειας της Ιεράς Μητροπόλεως, β) τόκοι από τις κατα¬ 
θέσεις του Ιδρύματος και πρόσοδοι από την αξιοποίηση 
της κινητής και ακίνητης περιουσίας αυτού, γ) κάθε άλλη 
πρόσοδος, σύμφωνη με το Ορθόδοξο Χριστιανικό πνεύ¬ 
μα, που προέρχεται από κάθε νόμιμη πηγή και δεν κατο¬ 
νομάζεται ρητά στον παρόντα Κανονισμό, δ) προαιρετι¬ 
κές εισφορές, σε είδος ή σε χρήμα, φίλων του Ιδρύματος, 
ε) δωρεές, εν ζωή ή αιτία θανάτου κληρονομιές, κληρο¬ 
δοτήματα και κληροδοσίες κινητών και ακινήτων φυσικών 
ή νομικών προσώπων, στ) Κρατικές επιχορηγήσεις, επι¬ 
χορηγήσεις εκ των ειδικών προγραμμάτων της Ευρωπαϊ¬ 
κής Ενώσεως, Επιχορηγήσεις εκ μέρους της Νομαρχια¬ 
κής ή Τοπικής Αυτοδιοίκησης, Οργανισμών και άλλων Νο¬ 
μικών Προσώπων Δημοσίου ή Ιδιωτικού Δικαίου, 
επιχορηγήσεις εκ μέρους φυσικών προσώπων και κάθε 
νόμιμη επιχορήγηση, ζ) τα προσδιορισμένα ποσά τροφεί¬ 
ων κατά μήνα στις περιπτώσεις που η καταβολή αυτών 
προβλέπεται (είτε από τα ίδια τα υπερήλικα άτομα εξ 
ιδίων πόρων, είτε από τα ασφαλιστικά ταμεία τους, είτε 
από την κοινωνική κρατική πρόνοια, είτε από τους οικεί¬ 
ους τους). 

2. Οι ανωτέρω πόροι διατίθενται με απόφαση του Δ.Σ. 
του Ιδρύματος για: α) την διαμονή, διατροφή, ιατροφαρ¬ 
μακευτική και κάθε εν γένει περίθαλψη και φροντίδα των 
περιθαλπομένων, β) την αντιμετώπιση των δαπανών συ¬ 
ντήρησης, επισκευής και ανακαινίσεως του κτιριακού συ¬ 
γκροτήματος και των δαπανών κοινοχρήστων, γ) την αντι¬ 
μετώπιση των τρεχουσών δαπανών διοίκησης και λει¬ 
τουργίας του Ιδρύματος, δ) την προμήθεια του 
απαιτούμενου εξοπλισμού και λοιπών κινητών περιουσια¬ 
κών στοιχείων και αναλώσιμων προς κάλυψη των σχετι¬ 
κών αναγκών, ε) τις αμοιβές και τις ασφαλιστικές εργο- 
δοτικές εισφορές του υπηρετούντος έμμισθου προσωπι¬ 
κού σύμφωνα με τις διατάξεις της κειμένης νομοθεσίας, 
στ) την απόδοση κάθε άλλης οφειλής του Ιδρύματος που 
αναγράφεται στον εγκεκριμένο Προϋπολογισμό και την 
κάλυψη κάθε άλλης δαπάνης που αποσκοπεί στην επί¬ 
τευξη του σκοπού του Ιδρύματος. 

Άρθρο 9 

Το παρόν Ίδρυμα καταργείται με απόφαση της Διαρ¬ 
κούς Ιεράς Συνόδου κατόπιν αιτιολογημένης απόφασης 
του Δ.Σ. αυτού, για την λήψη της οποίας είναι απαραίτητη 
η ψήφος του Σεβασμιωτάτου Μητροπολίτου, ως Προέ¬ 
δρου, όταν δεν εκπληρώνει τις εκκλησιολογικές αυτού 
προϋποθέσεις και την αποστολή του, όταν παρεκκλίνει 
του σκοπού του ή καταστεί ανέφικτη η λειτουργία του. Σε 
κάθε περίπτωση κατάργησης του Ιδρύματος, κάθε κινητό 
ή ακίνητο περιουσιακό αυτού στοιχείο, καθώς και κάθε δι¬ 


καίωμα και αξίωση αυτού περιέρχεται στο Νομικό Πρό¬ 
σωπο της Ιεράς Μητροπόλεως Αλεξανδρουπόλεως. 

Άρθρο 10 

Ο παρών κανονισμός τροποποιείται από τη Διαρκή Ιερά 
Σύνοδο κατόπιν αιτιολογημένης απόφασης του Δ.Σ. του 
Ιδρύματος, για την λήψη της οποίας είναι απαραίτητη η 
ψήφος του Σεβασμιωτάτου Μητροπολίτου, ως Προέ¬ 
δρου. 

Άρθρο 11 

Ο παρών κανονισμός ισχύει από της δημοσιεύσεώς αυ¬ 
τού στο επίσημο Δελτίο της Εκκλησίας της Ελλάδος « ΕΚ¬ 
ΚΛΗΣΙΑ» και στην Εφημερίδα της Κυβερνήσεως. 

Άρθρο 12 

Από τις διατάξεις του κανονισμού τούτου προκαλείται 
δαπάνη εις βάρος του προϋπολογισμού του Νομικού 
Προσώπου της Ιεράς Μητροπόλεως Αλεξανδρουπόλεως 
το ύψος της οποίας δεν μπορεί να προσδιορισθεί. 

Αθήνα, 28 Αυγούστου 2002 
Ο Πρόεδρος 

Τ Ο Αθηνών ΧΡΙΣΤΟΔΟΥΛΟΣ 

- ♦ - 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στο ΦΕΚ 1319/10.10.2002/τ. Β/ που δημοσιεύθηκε η 
Π2α/Γ. Π 778968/ 3.10.2002 κοινή απόφαση των Υφυπουρ¬ 
γών Οικονομίας και Οικονομικών και Υγείας Πρόνοιας στη 
σελίδα 17680 και στον τελευταίο στίχο της πρώτης στή¬ 
λης γίνεται η εξής διόρθωση: 

Από το εσφαλμένο: «Σύνολο 4.869,41 ευρώ» στο σωστό 
«Σύνολο 5.869,41 ευρώ». 

(Από το Υπ. Υγείας και Πρόνοιας) 

- ♦ - 

(9) 

Στο ΦΕΚ 542/Β/1.5.2002 που δημοσιεύθηκε η ΥΠΠΟ/ΔΙ- 
ΟΙΚ/Α/ 24088/25.4.2002 απόφαση του Υπουργού Πολιτι¬ 
σμού που αφορά στην κατανομή οργανικών θέσεων υφι¬ 
σταμένων και νέων κλάδων του ΥΠΠΟ (άρθρο 19 παρ. 9 
του Ν. 2947/01), γίνεταιη κατωτέρω διόρθωση. 

Από το εσφαλμένο: 

ΔΕ23 Νυκτοφυλάκων 
α) Μουσείο και Χώρος Κεραμεικού 1 
β) Αποθήκες Μελιδόνη 1 

Στο ορθό: 

ΔΕ23 Νυκτοφυλάκων 

α) Μουσείο και Χώρος Κεραμεικού 2 

β) Αποθήκες Μελιδόνη 2 

(Από το Υπ. Πολιτισμού) 

- ♦ - 

( 10 ) 

Στην 125/6.8.2002 απόφαση του Γενικού Γραμματέα Πε¬ 
ριφέρειας Θεσσαλίας που δημοσιεύθηκε στο ΦΕΚ 
1128 Β /29.8.2002 διορθώνεται το εσφαλμένο «ΒΛΑ- 
ΝΤΙΜΙΡ (νΐΑϋΙΜΙΒ)» στο ορθό «ΜΑΤΒΕΙ (ΜΑΤνΕΙ)». 

(Από την Περιφέρεια Θεσσαλίας) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θΙ.ςτ 

Θ-ΓΠ3Ν: \Λ/θθΓΤΙ35ΐθΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 


Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ -Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυτο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 

Η τιμή πώλησης του Τεύχους Α.Ε. & Ε.Π.Ε. σε μορφή Οϋ - ιόιτι για δημοσιεύματα μετά το 1994 καθορίζεται σε 30 θυτο ανά τεμάχιο, 


ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυΓΟ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιβΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β'καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2002 κατά 6 θυΐΌ ανά έτος παλαιότητας και κατά τεύχος 


205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 

- - 

293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 

- - 

30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 

- - 

ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































